Filem M. Night Shyamalan, Glass Sudah Memulakan Penggambaran
M. Night Shyamalan sememangnya seorang pengarah yang penuh dengan kejutan. Beliau sememang terkenal dalam penghasilan filem-filem thriller seram Unbreakable, The Sixth Sense, Signs, The Village dan yang terbaru Split lakonan James McAvoy. Apa yang menariknya filem Split yang diarahkan oleh beliau ialah kejutan yang dilakukannya di penghujung filem berkenaan yang menampilkan David Dunn (lakonan Bruce Willis). Bagi yang pernah menonton filem Unbreakable, pasti mengenali watak tersebut kerana dia adalah watak dalam filem yang diterbitkan pada tahun 2000. Unbreakable, The Sixth Sense, Signs, The Village  Rupanya ramai yang tidak menyangka bahawa Split adalah sekuel kepada Unbreakable kerana filem terbaru itu tidak pernah diwar-warkan sebagai sekuel kepada Unbreakable. Atas kejayaan filem Split, M Night Shyamalan tidak menunggu lama untuk mengumumkan filem ketiga yang berjudul Glass yang juga merupakan sekuel kepada dua-da filem itu. Kini Shyamalan dan penerbit filem-filem horror, James Blum mengumumkan bahawa pengambaran filem terbaru itu kini telah bermula. Selain itu juga, Variety melaporkan Disney dan Universal akan bekerjasama dalam mengedarkan filem berkenaan keseluruh dunia. Dijangka filem Glass akan menjadi satu lagi filem “low budget” yang bakal memberikan profit yang tinggi kepada penerbit Blumhouse Production. Glass bakal mengisahkan David Dunn yang akan memburu Kevin Wendell (lakonan James McAvoy) yang telah bertukar menjadi The Beast dipenghujung filem Split. Selain itu juga, watak Elijah Prince lakonan Samuel L. Jackson dilaporkan akan turut menyertai Bruce Willis dalam filem ini. Setakat ini, tiada tarikh rasmi tayangan filem diumumkan, tetapi dijangka ia akan ditayangkan pada awal tahun 2019